# Ekaterina Atalık

Ekaterina Atalık (nascuda Polóvnikova; Rússia, 14 de novembre de 1982) és una jugadora d'escacs turca d'origen rus que té el títol de Mestre Internacional des de 2007 i el de Gran Mestre Femení (WGM).
A la llista d'Elo de la FIDE del desembre de 2021, hi tenia un Elo de 2420 punts, cosa que en feia la jugadora número 1 (femenina) de Turquia (i la número 11 absoluta del país). El seu màxim Elo va ser de 2481 punts, a la llista de setembre de 2011 (posició 1135 al rànquing mundial). Forma part del top 100 femení mundial.
El 9 de novembre de 2005 es va casar amb el Gran Mestre d'escacs turc Suat Atalık, de 41 anys, i obtingué així la nacionalitat turca.

## Resultats destacats en competició

El 1997 va guanyar el Campionat d'Europa Sub-16 femení celebrat a Tallinn.
L'abril de 2006 va coronar-se Campiona d'Europa, en guanyar el 7è Campionat d'Europa femení a Kuşadası (Turquia), per davant de Tea Bosboom-Lanchava.
Ha guanyat el campionat femení de Turquia quatre cops, els anys 2008, 2016, 2018, i 2020.

### Participació en olimpíades d'escacs

Atalık ha participat, representant Azerbaidjan i Turquia, en dues Olimpíades d'escacs en els anys 1996 i 2006 (un cop com a 1r tauler), amb un resultat de (+10 =10 –4), per un 62,5% de la puntuació. El seu millor resultat el va fer a l'Olimpíada del 2006 en puntuar 7½ de 12 (+5 =5 -2), amb el 62,5% de la puntuació, amb una performance de 2318.

## Partides notables

* Nino Khurtsidze vs Ekaterina Polovnikova-Atalik, Campionat del món femení de la FIDE de 2004, Obertura Anglesa: Variant anglo-eslava (A11), 1/2-1/2
* Ekaterina Polovnikova-Atalik vs Almira Skripchenko-Lautier, Festival internacional de Biel (femení) 2006, Defensa Budapest (A51), 1-0

## Vegeu també

* Betül Cemre Yıldız
* Kübra Öztürk
* Zehra Topel

## Notes i referències

* 1 2 «Nota biogràfica d'Ekaterina Atalik» (en anglès). Chessgames.com. [Consulta: 18 setembre 2010].
* ↑ «"Rànquing d'escaquistes per federació: Turquia"» (en anglès). lloc web de la FIDE. [Consulta: 7 desembre 2021].
* ↑ Posició al rànquing mundial i evolució Elo d'Ekaterina Atalik «benoni.de» (en alemany). Arxivat de l'original el 2013-12-24. [Consulta: 29 setembre 2013].
* ↑ Top 100 mundial femení al lloc web de la FIDE
* ↑ World Championships and wedding ceremony in Istanbul, Chessbase, 31 d'octubre de 2005 (en anglès). Consultat el dia 29 de setembre de 2013 (anglès)
* ↑ Reportatge sobre el casament de Katerina Lahnó i sobre d'altres parelles de Grans Mestres: Katerina and Robert – pour la vie à jamais unis..., Chessbase, 26 de febrer de 2009 (en anglès). Consultat el dia 29 de setembre de 2013 (anglès)
* ↑ «Grandmaster Atalik marries Woman Grandmaster Ekaterina Polovnikova» (en anglès). Chessbase News Reports, 11-11-2005. [Consulta: 30 setembre 2013].
* ↑ Crowther, Mark. «The Week in Chess 597: 7th European Individual Chess Championships». London Chess Center, 17-04-2006. Arxivat de l'original el 2009-07-05. [Consulta: 7 maig 2011].
* ↑ «Ekaterina Atalik and Zdenko Kozul European Champions» (en anglès). ChessBase.com, 16-04-2006. [Consulta: 7 maig 2011].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Estimació Elo d'Ekaterina Atalik a «chessmetrics.com». [Consulta: 18 setembre 2010]. (anglès)
* Reportatge a Chessbase News en referència al seu casament amb el GM Suat Atalik (anglès)